Pääesiintyjät

**Pääesiintyjät** on Francine-yhtyeen sivuprojektiksi vuonna 1993 perustettu suomenkielistä rockabilly-poppia esittävä yhtye. Yhtye julkaisi vuonna 1993 kaksi singleä ja yhden albumin. Pääesiintyjät-yhtyeen perustaja basisti Pete Salomaa kokosi ryhmän uudestaan vuonna 2019 osittain uudella kokoonpanolla ja on julkaissut kaksi albumia.

## Vuoden 1993 yhtye
Yhtye julkaisi vuonna 1993 kaksi singleä ja yhden albumin mutta lopetti toimintansa pian sen jälkeen. Kappaleet "Iiris", "Sua aattelen" ja "Älä ota pitkätukkaa" olivat yhtyeen tunnetuimmat radiosoittokappaleet. Pääesiintyjät vieraili myös Levyraati-ohjelmassa keväällä 1993. Alkuperäisessä kokoonpanossa soittivat Mika Jokinen (laulu ja kitara), Pete Salomaa (läskibasso), ja Tude Usvaala (rummut). Keikkakokoonpanossa vieraili hanuristi Tuomo Riihilahti.

## 2019 yhtye
Pääesiintyjät-yhtyeen perustaja basisti Pete Salomaa kokosi ryhmän uudestaan vuonna 2019 osittain uudella kokoonpanolla. Laulusolistiksi ja komppikitaristiksi tuli mm. Whistle Bait ja Agents -yhtyeistä tunnettu Vesa Haaja. Soolokitaraa soittaa yhtyeen alkuperäinen laulaja-kitaristi Mika Jokinen ja uusi rumpali Timo Järvinen on tuttu monen roots-yhtyeen rumpalina. Pääesiintyjät on siis nykyään täysin omaa elämäänsä elävä bändi, ei Francine-yhtyeen sivuprojekti.

Pääesiintyjät hienosääti tyylisuuntaansa uudelleen vuonna 2019 ja syntyi täysin uusi musiikkigenre nimeltä Rillumareibilly, joka kuvastaa orkesterin nykylinjan mukaista vanhoista Suomi-filmeistä ammennettua heinälatoromantiikkaa ja reissumieshenkeä yhdistettynä amerikkalaiseen roots-musiikkiin mm. rockabillyyn. 

Yhtye on julkaissut paluunsa jälkeen lähtien lukuisia singlejä ja kolme albumia, *Lättähatun paluu* (Bluelight Records 2020), *Lauluja laitakaupungilta* (Bluelight Records 2020) ja *Riimejä ja riitasointuja* ( Bluelight Records 2025).

Tunnetuimpia kappaleita ovat radiosoittoon yltäneet "Kaunis Veera", "Kulkurin keidas", "Paras mies" ja "Kun nähdään taas".

## Diskografia
* *Hittipotpuri*, digiEP/CD-EP (Bluelight Records 2019) -  *Sekaisin kuin käki* / *Paras mies* / *Aina kun sanon juu* / *Kaunis päivä*

### Albumit

* *[[Pitkäsoitto (albumi)|Pitkäsoitto]],* CD-albumi/kasetti (Poko Records 1993)
* *[[Lättähatun paluu]]*, CD/LP/kasetti (Bluelight Records 2020)
* *[[Lauluja laitakaupungilta]],* CD/LP (Bluelight Records 18. helmikuuta 2022)
* *Riimejä ja riitasointuja,* CD (Bluelight Records 2025) 

### Singlet

* *Sua aattelen / Älä ota pitkätukkaa,* CD-single ( Poko Rekords 1993)
* *Iiris / Silloin,* CD-single ( Poko Rekords 1993)
* *Sekaisin kuin käki* (Bluelight Records 2019)
* *Paras mies* (Bluelight Records 2019)
* *Aina kun sanon juu* (Bluelight Records 2019)
* *Kaunis päivä* (Bluelight Records 2019)
* *Kulkurin keidas* (Bluelight Records 2020)
* *Öiset varjot* (Bluelight records 2021)
* *Ei niin pahaa ettei hyvääkin* (Bluelight records 2021)
* *Kun nähdään taas,* Digi/CD-single (Bluelight records 2021)
* *Kaunis Veera,* Digi/CD-single (Bluelight records 2021)
* *Vain yksi sydän* (Bluelight records 2023)
* *Se vain vahvistaa / Tie,* Digi/LP-single (Bluelight records 2023)
* *Matkalla* (Bluelight records 2025)
* *Ohikiittävää* (Bluelight records 2025)
* *Yksi ja ainoa* (Bluelight records 2025)

## Kokoonpano

* Pete Salomaa, läskibasso
* Mika Jokinen, kitara
* Vesa Haaja, laulu
* Timo Järvinen, rumpali

## Lähteet

* https://www.dexviihde.fi/artisti/paaesiintyjat/

## Aiheesta muualla

* Paaesiintyjat.com
* Facebook